Document ID: 32008R0117

UREDBA KOMISIJE (ES) št. 117/2008
z dne 28. januarja 2008
o spremembi Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 329/2007 (1) in zlasti člena 13(a) in (b) Uredbe,
ob upoštevanju naslednjega:
(1)
V skladu s členom 2 Uredbe (ES) št. 329/2007 mora Priloga I k navedeni Uredbi vključevati seznam blaga in tehnologije, vključno s programsko opremo, katerih prodaja, dobava, prenos ali izvoz v Demokratično ljudsko republiko Korejo oziroma Severno Korejo je prepovedana v skladu z odločitvami, ki jih je sprejel bodisi pristojni Odbor za sankcije Varnostnega sveta Združenih narodov bodisi Varnostni svet Združenih narodov.
(2)
Varnostni svet ZN je ob sprejetju Resolucije 1718 14. oktobra 2006 presodil, da mora za blago in tehnologijo, določeno v dokumentih ZN S/2006/814 in S/2006/815, veljati prepoved. Pristojni Odbor za sankcije je 1. novembra 2006 določil, da mora prepoved veljati tudi za blago in tehnologijo, določeno v dokumentu S/2006/853.
(3)
Vendar v skladu s členom 2 Uredbe (ES) št. 329/2007 Priloga I ne sme vključevati blaga in tehnologije s Skupnega seznama vojaškega blaga Evropske unije (2).
(4)
Zaradi lažje uporabe morata biti v Prilogi I k Uredbi (ES) št. 329/2007 blago in tehnologija, za katera velja prepoved, navedena s sklicevanjem na Prilogo I k Uredbi Sveta (ES) št. 1334/2000 o vzpostavitvi režima Skupnosti za nadzor izvoza blaga in tehnologije z dvojno rabo (3).
(5)
Bolgarija, Avstrija in Švedska so zaprosile, da se njihove spletne strani z navedenimi pristojnimi organi vstavijo v seznam, določen v Prilogi II k Uredbi (ES) št. 329/2007, Estonija in Madžarska pa sta zaprosili za popravek svojih spletnih strani -
SPREJELA NASLEDNJO UREDBO:
Člen 1
1. Priloga I k Uredbi (ES) št. 329/2007 se nadomesti z besedilom iz Priloge I k tej uredbi.
2. Priloga II k Uredbi (ES) št. 329/2007 se nadomesti z besedilom iz Priloge II k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. januarja 2008

Labels: 5
14
7
3
12
18